
R A P O R T

asupra proiectului de Lege privind acordarea tichetelor cadou şi a tichetelor de creşă
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu proiectul de Lege privind acordarea tichetelor cadou şi a tichetelor de creşă, trimis cu adresa nr. PL.X 31 din 1 februarie 2006.

La întocmirea prezentului raport Comisia a avut în vedere avizele:

· Consiliului Legislativ (nr.811/04.07.2005 - favorabil)
· Comisiei pentru buget, finanţe şi bănci (nr.31/15.02.2006 - favorabil)

· Comisiei juridice, de disciplină şi imunităţi (nr.31/66/15.02.2006 - favorabil)
· Comisiei pentru egalitatea de şanse pentru femei şi bărbaţi (nr.45/54/15.02.2006 - favorabil)
precum şi punctul de vedere al Guvernului (nr.2697/01.11.2005 - favorabil).

Proiectul de lege are ca obiect de reglementare instituirea unor dispoziţii privind acordarea tichetelor cadou şi a tichetelor de creşă pentru salariaţi de către societăţile comerciale, regiile autonome, societăţile şi companiile naţionale, celelalte persoane juridice, precum şi persoanele fizice care încadrează personal pe bază de contract individual de muncă.
Comisia propune Plenului Camerei Deputaţilor aprobarea proiectului de lege întrucât acesta urmăreşte atât încurajarea întoarcerii cât mai repede la locul de muncă a persoanelor care au fost în concediu pentru creşterea copilului, beneficiind de ajutor material sub forma tichetelor deductibile pentru angajator şi angajat, cât şi creşterea veniturilor bugetare prin aportul de taxe şi impozite pe salariile angajaţilor care vor fi stimulaţi financiar să îşi reia activitatea.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat ca invitaţi, în conformitate cu prevederile art.55 din Regulamentul Camerei Deputaţilor, republicat, d-na senator Norica Nicolai şi d-l senator Mihail Antonie, în calitate de iniţiatori.
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 21 decembrie 2005.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii în şedinţa din 22 februarie 2006, Comisia propune admiterea cu modificări a proiectului de lege.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3

	1
	Titlul legii
Lege privind acordarea tichetelor cadou şi a tichetelor de creşă

	Nemodificat 
	

	2
	Art.1. – Societăţile comerciale, regiile autonome, societăţile şi companiile naţionale, celelalte persoane juridice, precum şi persoanele fizice care încadrează personal pe bază de contract individual de muncă pot utiliza bilete de valoare sub forma tichetelor cadou şi a tichetelor de creşă.


	Se propune reformularea art.1 după cum urmează:

„Art.1. - Societăţile comerciale, regiile autonome, societăţile şi companiile naţionale, instituţiile din sectorul bugetar, unităţile cooperatiste, celelalte persoane juridice, precum şi persoanele fizice care încadrează personal pe bază de contract individual de muncă pot utiliza bilete de valoare sub forma tichetelor cadou şi a tichetelor de creşă.”
Autor: Comisia pentru egalitatea de şanse pentru femei şi bărbaţi

	Pentru corelare cu norma de la art.3, fiind necesară enumerarea completă a principalilor agenţi economici.

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	3
	Art.2. – Tichetele cadou se pot utiliza pentru campanii de marketing, studiul pieţei, promovarea pe pieţe existente sau noi, pentru protocol, precum şi pentru cheltuielile de reclamă şi publicitate.


	Se propune reformularea art.2. după cum urmează:
„Art.2. – (1) Tichetele cadou se pot utiliza pentru campanii de marketing, studiul pieţei, promovarea pe pieţe existente sau noi, pentru protocol, pentru cheltuielile de reclamă şi publicitate, precum şi pentru cheltuieli sociale.

(2) Angajaţii care beneficiază de tichetele cadou pot beneficia şi de tichetele de creşă.” 

Autor: Comisia pentru buget finanţe şi bănci (alin.1) şi Comisia pentru egalitatea de şanse pentru femei şi bărbaţi (alin.2)

	Pentru includerea ocaziilor cu care agenţii economici acordă tichetele cadou angajaţilor.
Pentru a se clarifica drepturile angajaţilor.

	4
	Art.3. – Tichetele de creşă se acordă salariaţilor din cadrul societăţilor comerciale, regiilor autonome, societăţilor şi companiilor naţionale, unităţilor cooperatiste, al celorlalte persoane juridice, precum şi al persoanelor fizice care încadrează personal prin încheierea unui contract individual de muncă, denumite în continuare angajator. Alocaţia individuală acordată pentru creşterea copilului până la împlinirea vârstei de trei ani sub forma tichetelor de creşă, se asigură integral din costuri de către angajator.


	Se propune reformularea art.3 după cum urmează:

“Art.3. – (1) Tichetele de creşă se acordă angajaţilor din cadrul unităţilor prevăzute la art. 1. 
(2) Suma individuală acordată pentru creşterea copilului până la împlinirea vârstei de trei ani sub forma tichetelor de creşă, se asigură integral din costuri de către angajator.”
Autor: deputat Stelian Duţu şi Comisia pentru egalitatea de şanse pentru femei şi bărbaţi
	Pentru o mai mare acurateţe a textului şi  pentru a nu se confunda termenul din text cu alocaţia de stat pentru copii.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	5
	Art.4. – (1) Tichetele de creşă se acordă la cerere, unuia dintre părinţi sau opţional, tutorelui, celui căruia i s-au încredinţat copii spre creştere şi educare sau în plasament familial, pe baza livretului de familie.

(2) Tichetele de creşă se acordă în limita prevederilor bugetului de stat sau, după caz, ale bugetelor locale, pentru unităţile din sectorul bugetar şi, potrivit prezentei legi, pentru celelalte categorii de angajatori, în limita bugetului de venituri şi cheltuieli aprobat.


	Nemodificat 
	

	6
	__
	Se propune introducerea, după alin.(2) al art.4, a două alineate noi, alin.(3) şi (4), cu următorul cuprins:

“(3) Tichetele de creşă se acordă angajaţilor care nu beneficiază de concediul şi de indemnizaţia acordate pentru creşterea copilului în vârstă de până la 2 ani, respectiv de până la 3 ani în cazul copilului cu handicap.
(4) Valoarea tichetelor de creşă se cumulează cu alocaţia de stat pentru copii acordată conform prevederilor Legii nr.61/1993 privind alocaţia de stat pentru copii, republicată, şi cu stimulentul care se acordă la reluarea activităţii, în conformitate cu prevederile Ordonanţei de urgenţă a Guvernului

	Pentru a clarifica situaţia drepturilor cumulate acordate angajaţilor părinţi cu copii în vârstă de până la 2 ani, respectiv 3 ani.

	
	
	
	

	
	
	
	

	
	
	
	

	
	
	nr.148/2005 privind susţinerea familiei în vederea creşterii copilului.”
Autor: Comisia pentru egalitatea de şanse pentru femei şi bărbaţi

	

	7
	Art.5. – (1) Tichetele cadou şi tichetele de creşă se emit de către unităţile cu activitate specializată în domeniul care face obiectul prezentei legi, denumite în continuare unităţi emitente.

(2) Unităţile emitente desfăşoară activitatea prevăzută la alin.(1) numai pe baza autorizaţiei de funcţionare acordate de Ministerul Finanţelor Publice. Autorizaţia de funcţionare se acordă potrivit criteriilor stabilite de către Ministerul Finanţelor Publice, astfel încât să se asigure dezvoltarea concurenţială a serviciilor prevăzute de prezenta lege.

(3) Unităţile care emit tichete cadou şi tichete de creşă sunt obligate să ia măsurile necesare pentru asigurarea circulaţiei acestora în condiţii de siguranţă.


	Nemodificat 


	


	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	8
	Art.6. – Fiecare tichet cadou sau tichet de creşă este valabil numai dacă are înscris numărul sub care a fost înseriat de către unitatea emitentă şi dacă cuprinde, cel puţin, următoarele menţiuni:

a) numele şi adresa emitentului;

b) valoare nominală a tichetului;

c) date referitoare la perioada de valabilitate;

d) spaţiu pentru înscrierea numelui şi a prenumelui salariatului care este în drept să utilizez tichetul de creşă;

e) spaţiu destinat înscrierii datei şi aplicării ştampilei unităţii la care tichetul a fost utilizat.


	Nemodificat 
	

	9
	Art.7. – (1) Valoarea nominală a tichetelor de creşă, la data intrării în vigoare a prezentei legi, este în sumă de 300 lei pentru o lună, de fiecare copil aflat la creşă.

(2) Valoarea alocaţiei lunare acordată sub formă de tichete de creşă, prevăzută la alin.(1), se indexează semestrial cu indicele inflaţiei, comunicat de Institutul Naţional de Statistică.
(3) Valoarea unui tichet cadou, precum şi a unui tichet de creşă este de 10 lei sau un multiplu de 10, dar nu mai mult de 50 lei.


	Nemodificat 

Se propune reformularea alin.(2) după cum urmează:
„(2) Valoarea sumei lunare acordată sub formă de tichete de creşă, prevăzută la alin.(1), se indexează semestrial cu indicele inflaţiei, comunicat de Institutul Naţional de Statistică.”
Autor: Comisia pentru egalitatea de şanse pentru femei şi bărbaţi
Nemodificat 
	Pentru a nu se confunda cu alocaţia de stat pentru copii.

	
	
	
	

	
	
	
	

	0
	1
	2
	3

	10
	Art.8. – Angajatorul care achiziţionează direct de la o unitate emitentă necesarul de tichete cadou/tichete de creşă achită prin transfer bancar, atât contravaloarea nominală a tichetelor cadou, respectiv a tichetelor de creşă, cât şi preţul imprimatului reprezentând tichetul cadou sau de creşă, înainte de livrare.


	Nemodificat 
	

	11
	Art.9. – Angajatorul distribuie salariaţilor tichete de creşă lunar.


	Nemodificat 
	

	12
	Art.10. – (1) Tichetele de creşă pot fi utilizate numai pentru achitarea taxelor la creşa unde este înscris copilul salariatului.

(2) Tichetele de creşă pot fi utilizate în relaţia cu creşele, cu care unităţile emitente au contractat prestarea serviciilor respective.

(3) Se interzice acordarea unui rest de bani la tichetul cadou/tichetul de creşă.


	Nemodificat 
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	13
	Art.11. – (1) Angajatorul, împreună cu organizaţiile sindicale legal constituite sau, acolo unde nu este constituit un sindicat, cu reprezentantul salariaţilor, stabilesc de comun acord unitatea emitentă a tichetelor de creşă cu care vor contracta prestarea serviciilor corespunzătoare şi a tichetelor de cadou în cazul cheltuielilor sociale.
(2) Unităţile emitente au obligaţia de a transmite angajatorilor lista unităţilor corespunzătoare reţelei utilizate, la care salariaţii pot folosi tichete cadou şi tichete de creşă. La stabilirea acestor unităţi va fi avută în vedere calitatea serviciilor.

(3) Decontarea tichetelor cadou/tichetelor de creşă între magazine, creşe sau alte unităţi educaţionale, organizate potrivit prevederilor legale, şi unităţile emitente ale tichetelor cadou, tichetelor de creşă, se face numai prin intermediul unităţilor bancare. Acelaşi regim de decontare se va aplica şi în cazul relaţiei dintre angajator şi unitatea emitentă.

(4) Sumele corespunzătoare valorii nominale a tichetelor cadou şi a tichetelor de creşă trebuie derulate în conturi bancare specifice, cu garanţie de disponibilitate imediată.


	Se propune reformularea alin.(1) după cum urmează:

„Art.11. – (1) Angajatorul, împreună cu organizaţiile sindicale legal constituite sau, acolo unde nu este constituit un sindicat, cu reprezentantul salariaţilor, stabilesc de comun acord unitatea emitentă a tichetelor de creşă cu care vor contracta prestarea serviciilor corespunzătoare şi a tichetelor cadou în cazul cheltuielilor sociale.”
Autor: deputat Stelian Duţu

Nemodificat 

Nemodificat 

Nemodificat 
	Pentru unitate de terminologie.

	
	
	
	

	
	
	
	

	0
	1
	2
	3

	14
	Art.12. – (1) Sumele corespunzătoare tichetelor de creşă acordate de angajator, în limitele valorii nominale prevăzute la art.7, se încadrează în categoria cheltuielilor sociale deductibile limitate, în conformitate cu dispoziţiile art.21 alin.(3) lit.c) din Codul fiscal.
(2) Sumele corespunzătoare tichetelor cadou şi tichetelor de creşă acordate de angajator nu se iau în calcul, nici pentru angajator, nici pentru salariat, la stabilirea drepturilor şi obligaţiilor care se determină în raport cu venitul salarial.


	Se propune reformularea textului alin.(1) al art.12 după cum urmează:

„Art.12. – (1) Sumele corespunzătoare tichetelor de creşă acordate de angajator, în limitele valorii nominale prevăzute la art.7, se încadrează în categoria cheltuielilor sociale deductibile limitate, în conformitate cu dispoziţiile art.21 alin.(3) lit.c) din Legea nr.571/2003 privind Codul fiscal, cu modificările şi completările ulterioare.”

Autor: deputat Stelian Duţu
Nemodificat 
	Pentru identificarea corectă a titlului legii.

	15
	Art.13. – Comercializarea de către salariaţi şi de către unităţile educaţionale a tichetelor cadou şi a tichetelor de creşă contra unei fracţiuni de preţ sau a altor servicii decât cele stabilite prin prezenta lege constituie contravenţie şi se sancţionează cu amendă de la 300 la 1.000 lei.


	Nemodificat 
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	16
	Art.14. – Constatarea contravenţiei prevăzute la art.13, precum şi aplicarea amenzilor contravenţionale se face de către personalul împuternicit al Ministerului Muncii, Solidarităţii Sociale şi Familiei şi al direcţiilor generale de muncă şi protecţie socială judeţene, respectiv a municipiului Bucureşti.


	Se propune reformularea art.14 după cum urmează:
„Art.14. – Constatarea contravenţiei prevăzute la art.13, precum şi aplicarea amenzilor contravenţionale se face de către personalul împuternicit al Ministerului Muncii, Solidarităţii Sociale şi Familiei şi al direcţiilor de muncă, 
solidaritate socială şi familie teritoriale, respectiv a municipiului Bucureşti.”
Autor: deputat Stelian Duţu
	Pentru corelare cu denumirea exactă a acestor instituţii.

	17
	Art.15. – Contravenţiei prevăzute la art.13 îi sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.
	Nemodificat 
	

	18
	Art.16. – În termen de 60 de zile de la intrarea în vigoare a prezentei legi, Ministerul Muncii, Solidarităţii Sociale şi Familiei va elabora norme de aplicare, aprobate prin hotărâre a Guvernului.


	Nemodificat 
	


II. Amendamente respinse

În cursul dezbaterii, Comisia a respins următorul amendament:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	0
	1
	2
	3
	4

	1
	Art.2. – Tichetele cadou se pot utiliza pentru campanii de marketing, studiul pieţei, promovarea pe pieţe existente sau noi, pentru protocol, precum şi pentru cheltuielile de reclamă şi publicitate.


	Comisia pentru egalitate de şanse pentru femei şi bărbaţi propune reformularea textului după cum urmează:

„Art.2. – Tichetele cadou se acordă angajaţilor şi se pot utiliza pentru campanii de marketing, studiul pieţei, promovarea pe pieţe existente sau noi, pentru protocol, precum şi pentru cheltuielile de reclamă şi publicitate.”

	a) Argumente pentru susţinere:

Pentru a se specifica beneficiarii tichetelor.

b) Argumente pentru respingere:
Textul este restrictiv, întrucât destinatarii tichetelor cadou nu sunt numai angajaţii.
	Camera Deputaţilor




Comisia a propus aprobarea proiectului de lege cu unanimitate de voturi.
PREŞEDINTE,





SECRETAR,



Stelian DUŢU





Karoly KEREKES

Întocmit, 

Expert Monica Rallu CURTA

